**Caiet de sarcini**

**pentru achiziție ” Soluție securitate rețea MFP cu servicii IPS incluse, inclusiv servicii asociate de instalare, configurare, migrare și instruire”**

# Introducere

Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.

Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

În cadrul acestei proceduri, Ministerul Finanțelor îndeplinește rolul de Autoritate contractantă, respectiv Autoritatea contractantă în cadrul Contractului.

Orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

Ofertele care nu îndeplinesc toate cerințele minimale vor fi declarate neconforme. Nu se acceptă depunerea de oferte alternative. Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor stabilite prin prezentul caiet de sarcini. Orice ofertă care se abate de la cerințele minimale va fi considerată admisibilă numai în condițiile în care aceasta asigură un nivel calitativ superior cerințelor minimale.

În conformitate cu regulile de elaborare a documentației de atribuire din Legea nr. 98/2016, privind achizițiile publice, cu modificările și completările ulterioare, art. 156, alin (2) și (3), specificațiile tehnice din prezentul Caiet de sarcini care precizează un anumit producător, o anumită origine sau un anumit procedeu care caracterizează produsele sau serviciile furnizate și care se referă la mărci, brevete, tipuri, la o origine sau la o producție specifică se consideră a fi însoțite de cuvintele “sau echivalent”, indiferent dacă aceste cuvinte sunt prevăzute expres sau nu în prezentul document.

# Contextul realizării acestei achiziții de produse

## Informații despre Autoritatea/entitatea contractantă

Ministerul Finanțelor este un minister cu rol de sinteză, care se organizează și funcționează ca organ de specialitate al administrației publice centrale, cu personalitate juridică, în subordinea Guvernului, care aplică strategia și Programul de guvernare în domeniul finanțelor publice.

Ministerul Finanțelor aplică Programul de guvernare și contribuie la elaborarea și implementarea strategiei în domeniul finanțelor publice, în exercitarea administrării generale a finanțelor publice, asigurând utilizarea pârghiilor financiare, în concordanță cu cerințele economiei de piață și pentru stimularea inițiativei operatorilor economici.

Ministerul Finanțelor îndeplinește toate atribuțiile și are toate competențele conferite prin legi sau prin alte acte normative în vigoare, monitorizează și coordonează atribuțiile conferite de lege unităților subordonate.

Sediul principal al Ministerului Finanțelor este în municipiul București, Bulevardul Libertății nr. 16, sectorul 5. Ministerul Finanțelor își desfășoară activitatea și în alte sedii deținute potrivit legii.

Informații suplimentare despre autoritatea contractantă, Ministerul Finanțelor, se pot regăsi pe site-ul web oficial al instituției: [www.mfinante.gov.ro](http://www.mfinante.gov.ro).

## Informații despre contextul care a determinat achiziționarea produselor

Sistemul informatic al Ministerului Finanțelor este unic în România atât din punct de vedere al complexității și specificității aplicațiilor, cât și al numărului de entități ale administrației publice și entități private deservite, precum și al întinderii teritoriale. Numărul de aplicații informatice, volumul de date, numărul de entități deservite și numărul de utilizatori interni și externi crește permanent, crescând implicit și volumul de muncă depusă, precum și necesarul de resurse pentru dezvoltarea și administrarea sistemului informatic. Actualmente sistemul informatic al Ministerului Finanțelor este cel mai mare furnizor de date din România pentru instituțiile publice și instituțiile financiare din România și din străinătate.

Accesul utilizatorilor în sistemul informatic al MF este securizat și se poate face în funcție de tipul de utilizatori pe trei căi:

Intranet –utilizatori interni, angajații MF și ANAF

Extranet – utilizatori externi, angajații altor instituții publice

Internet – utilizatori externi, contribuabili, persoane fizice și juridice.

Soluția utilizată în momentul de față pentru asigurarea securității rețelei, nu mai beneficiază de suport din partea producătorului, prin urmare nu mai pot fi efectuate actualizări ale sistemelor de operare și ale definițiilor de semnături malițioase sau înlocuiri ale eventualelor componente hardware defecte. Lipsa actualizărilor conduce la imposibilitatea soluționării vulnerabilităților, vulnerabilități ce pot fi oricând exploatate de atacatori pentru a accesa rețeaua internă și a compromite datele sau aplicațiile. Ținând cont de contextul actual în domeniul securității cibernetice, în care au loc permanent atacuri deosebit de complexe și de poziționarea acestor echipamente la limita dintre rețeaua MF și rețelele externe INTERNET, EXTRANET, precum și de importanța datelor conținute în bazele de date din cadrul sistemului informatic al MF, se impune înlocuirea acestor echipamente în cel mai scurt timp posibil cu o soluție performantă, în tehnologie modernă, care să asigure un nivel de protecție corespunzător.

## Informații despre beneficiile anticipate de către Autoritatea/entitatea contractantă

Achiziția produselor solicitate în prezentul Caiet de sarcini are în vedere asigurarea infrastructurii hardware și software pentru a proteja rețeaua informatică a MF-ANAF împotriva eventualelor atacuri informatice externe și contribuie astfel la:

* Asigurarea continuității și disponibilității utilizării Sistemului Informatic al MF
* Protecția datelor gestionate în cadrul sistemului informatic al MF
* Alinierea MF cu strategiile asumate și cu eforturile întreprinse la nivel național, în domeniul protecției infrastructurilor critice.

În urma efectuării acestei achiziții se preconizează atingerea următoarelor obiective:

* achiziționarea soluției informatice în configurația și având componentele hardware și software precizate în prezentul Caiet de sarcini;
* maximizarea valorii investiției în tehnologia aflata în producție, în directa corelație și cu celelalte tehnologii utilizate în funcționarea sistemului informatic al Autorității contractante, precum și a nivelului de pregătire a specialiștilor din organizație;
* transferul tuturor documentelor, în original, cunoscute sub titulatura de licențe, astfel cum au fost ele cerute în acest Caiet de sarcini, prin care acordă dreptul de folosință/utilizare asupra soluției funcționale, respectiv asupra software-ului propriu sau aparținând terților;
* asigurarea de garanție și suport tehnic pentru 36 luni pentru soluția achiziționată, incluzând accesul la upgrade-uri și/ sau versiuni noi ale componentelor software ale soluției, de accesul la baza de cunoștințe, precum și de suport la distanta/telefonic de la producător.

## Alte inițiative/proiecte/programe asociate cu această achiziție de produse, dacă este cazul

Nu e cazul

## Cadrul general al sectorului în care Autoritatea/entitatea contractantă își desfășoară activitatea

Nerelevant

## Factori interesați și rolul acestora, dacă este cazul

# Factorii interesați în implementarea Contractului sunt:

# Ministerul Finanțelor prin Centrul Național pentru Informații Financiare care administrează și dezvoltă Sistemul Informatic al MF

# Ministerul Finanțelor prin Centrul Național pentru Informații Financiare care va implementa Contractul și va intra în relație directă cu Contractantul pe perioada derulării acestuia

# Angajații Ministerului Finanțelor și instituțiilor din subordine ca utilizatori ai sistemului informatic

## Descrierea produselor solicitate

## Descrierea situației actuale la nivelul Autorității/entității contractante

Informațiile de mai jos sunt prezentate cu următoarele scopuri:

• Înțelegerea infrastructurii fizice în care vor fi integrate produsele livrate;

• Înțelegerea tehnologiilor cu care produsele ofertate trebuie să se interconecteze.

În prezent, securitatea rețelei MF-ANAF este asigurată de o soluție firewall cu IPS, redundantă, formată din 4 echipamente de tip firewall, 2 echipamente configurate în regim failover activ-activ situate în centrul de date principal din București, respectiv 2 echipamente configurate în regim failover activ-activ în centrul de date secundar din Brașov. Această soluție se află la ”granița” dintre rețeaua MF-ANAF și rețelele Internet, Extranet, are rolul de a proteja rețeaua internă de eventualele atacuri venite din respectivele rețele externe și de a filtra traficul de date între rețelele informatice, permițând trecerea traficului autorizat către soluțiile expuse și restricționând traficul nedorit.

## Obiectivul general la care contribuie furnizarea produselor

Asigurarea funcționării sistemului informatic al MF în condiții de securitate, performanță și disponibilitate.

## Obiectivul specific la care contribuie furnizarea produselor

Protejarea sistemului informatic al MF-ANAF împotriva intruziunilor.

## Produsele solicitate și operațiunile cu titlu accesoriu necesar a fi realizate

## Produse solicitate

***Soluție securitate rețea MFP cu servicii IPS incluse, inclusiv servicii asociate de instalare, configurare, migrare și instruire***

| **Cant.** | **Unitate de măsură** | **Loc de livrare** | **Data de livrare solicitată** | **Specificații tehnice SAU cerințe funcționale minime** | **Specificații tehnice SAU cerințe funcționale extinse**  | **Durata minima garanție/termen de valabilitate** |
| --- | --- | --- | --- | --- | --- | --- |
|  |  |  |  |  |  |  |
| 1 | Bucată | la sediile\* Autorității contractante din București și Brașov, conform precizărilor Autorității contractante | 3 luni\*\* de la semnarea contractului | conform precizărilor de mai jos\*\*\* | - | 36 lunigaranție și suport tehnic conform precizărilor de la cap.3.5.1 și respectiv 3.5.3.5 |

## \* Locația exactă la care va fi livrat produsul va fi precizată ofertantului devenit Contractant, în cadrul Contractului.

## \*\* Data de livrare a soluției include și acceptarea de către Autoritatea contractantă (recepția cantitativă și calitativă)

## În cadrul acestui termen, contractantul va fi responsabil de livrarea tuturor componentelor acesteia (cap.3.5.2) și toate serviciile cu titlu accesoriu de instalare, migrare, punere în funcțiune, testare (cap.3.5.3.1) și instruirea (cap.3.5.3.2), precum și recepția cantitativă și calitativă (cap.5). Autoritatea contractantă își rezervă un termen de 3 zile lucrătoare de la livrare pentru realizarea recepției cantitative și un termen de 5 zile lucrătoare de la finalizarea serviciilor cu titlu accesoriu și a instruirii, pentru realizarea recepției calitative.

## \*\*\*Specificațiile tehnice și cerințele funcționale minime pentru soluția solicitată sunt următoarele:

**Cerințe generale:**

1. Sistemele și echipamentele livrate, componente ale soluției, trebuie sa fie noi, neutilizate si de ultima generație. Ele trebuie să asigure gradul necesar de performanță, fiabilitate și flexibilitate fiind proiectate și destinate pentru aplicații critice de tip “enterprise level”;
2. Echipamentele hardware trebuie să fie astfel proiectate încât să poată asigura scalabilitatea sistemului în cazul creșterii ulterioare a necesarului de resurse de calcul;
3. Echipamentele hardware trebuie sa fie compatibile cu caracteristicile rețelei electrice din România astfel încât sa fie garantata conectarea fără probleme a acestora la rețeaua electrica existenta a beneficiarului;

**Specificații tehnice:**

Soluție integrată este formată din minim două echipamente hardware în configurație redundată pentru centrul primar de date și minim două echipamente hardware în configurație redundantă pentru centrul secundar de date, cu specificațiile descrise mai jos:

|  |  |
| --- | --- |
| **Descriere generală** | Echipament integrat de protecție in rețea cu capabilități de scanare antivirus si prevenirea intruziunilor destinat folosirii ca soluție de securitate. |
| **Specificații hardware** | 4 x interfețe 10GbE SFP+ (echipate cu module 10 GBase-SR) |
| 4 x sloturi 40 GbE QSFP+ (2 echipate cu module 40 GbE) |
| 1 x interfață 100/1000 Ethernet pentru Management |
| 6 x interfețe 100/1000 Ethernet  |
| 1 x RJ45 console port |
| 1 x stocare interna 240 GB SSD |
| **Performanța sistemului** | Firewall Throughput : 37 Gbps |
| Throughput combinat scanări de securitate(AV + IPS + Application Control): 10 Gbps |
| Sesiuni concurente : 7 800 000 |
| Sesiuni noi/secunda : 370 000 |
| Domenii virtuale: 225 |
| Configurații redundante posibile: Activ/Activ, Activ/Pasiv |
| **Parametri echipament** | Alimentare alternativa 100-240V, 50-60Hz |
| 2 x surse de alimentare redundante incluseRackabil cu accesorii incluse,Dimensiune maxima:3U |
| **Protocoale și standarde** | **Servicii de Rețea** |
| **Rutare/Rețea:** |
| Suport WAN multiplu |
| Suport PPPoE |
| Policy-based routing |
| Rutare dinamica IPv4 - RIP,OSPF,BGP |
| Suport multi-zone |
| Rutare intre zone |
| VLAN Tagging (802.1q) |
| Rutare intre VLAN-uri |
| Multi-link aggregation (802.3ad) |
| **Traffic Shaping:**  |
| Policy-based |
| Support DiffServ |
| Banda Garantata/Maxima/Prioritara |
| **High Availability:**  |
| Activ/Activ, Activ/Pasiv |
| Statefull Failover |
| Link status monitor |
| Link failover |
| **Servicii de Securitate** |
| **Firewall:** |
| NAT, PAT |
| Suport mod de conectare transparent |
| Policy-based NAT |
| NAT Traversal |
| Profile granulare de protecție per-policy |
| Suport IPv6 |
| **Prevenirea Intruziunilor:** |
| Suport Anomalii de protocoale |
| Suport Semnături definite de utilizator |
| **Antivirus:**  |
| Suport Anti spyware |
| Worm Prevention |
| Blocare fișierelor în funcție de tip sau dimensiune |
|  |
| **Management** | **Administrare:**Consola, SSH, HTTP/HTTPS, CLI |
| Utilizatori/Administratori cu drepturi configurabile |
| Syslog, SNMP, log-uri interne, notificări email |
| Autentificare:  |
| Baza de date locala |
| Integrare Active Directory |
| Integrare LDAP/Radius/TACACS+ |
| IP/MAC address binding |
| Nu se accepta echipamente de tip “cloud-based” |
| **Software** | Licența pentru actualizări software, licență antivirus, licență IPS: 3 ani.  |
| Echipamentul trebuie sa continue sa funcționeze după expirarea acestor licențe. |

## Disponibilitate, dacă este cazul

Produsele trebuie să fie disponibile 24 ore din 24, 7 zile din 7.

## Extensibilitate/Modernizare, dacă este cazul

Dispozitivele hardware trebuie sa fie astfel proiectate încât să poată asigura scalabilitatea sistemului în cazul creșterii ulterioare a necesarului de resurse de calcul;

Echipamentul trebuie sa continue sa funcționeze după expirarea licențelor IPS și antivirus.

## Garanție

Garanția soluției achiziționate va fi asigurată de către contractant în condițiile politicii de garanție a producătorului cu acces direct în numele beneficiarului la serviciile de garanție și suport ale acestuia, având în vedere prevederile Legii nr. 449/2003 precum și toate modificările acesteia (actualizarea din 2008 și OG nr. 9/2016) privind vânzarea produselor și garanțiile asociate acestora precum și prevederile prezentului Caiet de Sarcini.

Garanția tehnică oferită va fi pentru o perioadă minimă conform cap.3.4.1., pentru întreaga soluție oferită, incluzând toate produsele și accesoriile componente, garanția începând din momentul recepției finale.

În cazul în care producătorii oferă perioade de garanție mai mari decât perioadele minime indicate de autoritatea contractantă, perioadele de garanție ofertate vor fi cel puțin cât perioadele oferite de producători.

Garanția de bună funcționare a produselor este distinctă de garanția de bună execuție a contractului și decurge de la data recepției (semnării procesului-verbal de recepție finală).

Pe perioada de garanție Contractantul va garanta că produsele livrate/serviciile prestate sunt conforme cu specificațiile tehnice din prezentul caiet de sarcini și nici o componentă/echipament nu va eșua în a-și îndeplini funcțiunile, în situația în care este corect utilizată.

Modalitatea de asigurare a serviciilor de garanție se va prezenta în propunerea tehnică.

Garanția va fi asigurată doar la sediul Autorității contractante (on-site), cu timp de intervenție următoarea zi lucrătoare (Next Business Day) pentru toate echipamentele și accesoriile acestora.

În perioada de garanție Contractantul va trebui să asigure:

* garanția de bună funcționare, calitatea și performanțele tuturor produselor livrate în conformitate cu specificațiile producătorului acestora;
* corectarea gratuită, pentru produsele livrate, a oricăror erori, defecte și neconformități constatate, cu excepția cazurilor în care defectele se datorează în mod exclusiv utilizării inadecvate / necorespunzătoare de către personalul autorității contractante;
* servicii de suport tehnic pentru produsele livrate conform cerințelor de la cap.3.5.3.5

 În cazul în care echipamentele și accesoriile necesită înlocuire în perioada de garanție tehnică ca urmare a defectării sau funcționării neconforme cu cerințele specificate în prezentul caiet de sarcini, aceasta se va realiza în maximum 48 de ore, în timpul programului de lucru al autorității contractante, transportul de la și înapoi la autoritatea contractantă întrând în sarcina contractantului.

 În perioada de garanție, Contractantul are obligația sa asigure funcționarea produsului, reparând sau înlocuind prin grija și pe cheltuiala lui orice componentă hardware sau accesoriu. Dacă durata de efectuare a reparației depășește un număr de 5 (cinci) zile lucrătoare de la notificarea transmisă de autoritatea contractantă, produsul defect se va înlocui (în cadrul termenului menționat anterior) cu un alt produs nou, identic sau superior calitativ, compatibil din punct de vedere hardware și software.

În perioada de garanție, toate costurile legate de înlocuirea sau repararea bunurilor, precum și de remedierea defecțiunilor cad în sarcina Contractantului (diagnosticare, transport, costuri de asigurare, taxe în vamă, manoperă pentru reparare etc.).

După efectuarea reparației și punerea în funcțiune a echipamentului / componentei defecte, între Contractant (partenerul de service acreditat al Contractantului, după caz) și Autoritatea contractantă se întocmește un proces-verbal de recepție.

Perioada de garanție se va prelungi, pentru echipamentele (componentele) în cauză, cu durata totală a imobilizării.

Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:

1) diagnoza defectelor, inclusiv costurile de personal;

2) demontare, inclusiv închirierea de unelte speciale necesare pe durata intervenției;

3) înlocuirea/repararea tuturor produselor neconforme;

4) corectarea a oricăror erori, defecte și neconformități constatate;

5) testarea pentru a asigura funcționarea corectă a produselor;

6) repunerea în funcțiune a produselor;

7) transport prin intermediul transportatorului;

8) ambalaje, inclusiv furnizarea de material protector pentru transport (carton, cutii, lăzi etc.);

9) despachetarea, inclusiv curățarea tuturor spațiilor unde se efectuează intervenția.

Toate componentele/produsele care necesită înlocuire vor fi înlocuite de către Contractant cu componente/produse noi, identice sau superioare ca specificații tehnice, pe baza recomandărilor producătorului produselor ofertate.

Pe perioada de garanție și suport tehnic Contractantul va garanta că produsele livrate/ serviciile prestate sunt conforme cu specificațiile tehnice din prezentul caiet de sarcini și niciun produs nu va eșua în a-și îndeplini funcțiunile, în situația în care este corect utilizat.

## Livrare, ambalare, etichetare, transport si asigurare pe durata transportului

Livrarea soluției se va realiza conform unui *”Plan de livrare, instalare, punere în funcțiune, testare, migrare, instruire și recepție”* *.*

Termenul de livrare al soluției este cel menționat la cap.3.4.1..

Produsele componente ale soluției vor fi livrate cantitativ și calitativ la locul indicat de Autoritatea contractantă pentru fiecare produs în parte. Fiecare produs va fi însoțit de toate subansamblele/ părțile componente necesare punerii și menținerii în funcțiune.

Contractantul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită.

Dacă este cazul, ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme, sării și precipitațiilor din timpul transportului și depozitării în locuri deschise. În stabilirea mărimii și greutății ambalajului Contractantul va lua în considerare, acolo unde este cazul, distanta față de destinația finală a produselor furnizate și eventuala absență a facilităților de manipulare la punctele de tranzitare.

Transportul și toate costurile asociate sunt în sarcina exclusivă a Contractantului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.

Contractantul, în condițiile legii, va prezenta, la livrare, următoarele:

* documentele de însoțire a mărfii (aviz de însoțire a mărfii/aviz de expediție etc.)
* documentația tehnică, respectiv:
* descrierea tehnică a echipamentelor;
	+ documentația de instalare, configurare și utilizare (inclusiv documentația de network engineering - capabilități hardware-software);
* documentația de întreținere și remediere a defecțiunilor;
* documentele de licențiere pentru produsele software livrate;
* documentațiile privind produsele software pe care Contractantul trebuie să le furnizeze Autorității contractante conform Caietului de sarcini.

Contractantul va pune la dispoziția Autorității contractante, pentru fiecare echipament livrat, documentația tehnică prevăzută la alineatele de mai sus, în format electronic digital agreat de Autoritatea contractantă;

* certificat de garanție tehnică de la producător/ furnizor/ distribuitor;

Destinația de livrare este precizată la cap.3.5.5.

Contractantul este responsabil pentru livrarea în termenul solicitat și se consideră că a luat în considerare toate dificultățile pe care le-ar putea întâmpina în acest sens și nu va invoca nici un motiv de întârziere sau costuri suplimentare.

## Operațiuni cu titlu accesoriu

## Instalare, punere în funcțiune, testare și migrare

Instalarea, punerea în funcțiune, testarea si migrarea se vor realiza conform unui *”Plan de livrare, instalare, punere în funcțiune, testare, migrare, instruire și recepție*” .

Contractantul va detalia în cadrul soluției propuse strategia și modalitatea aleasă pentru îndeplinirea cerințelor Autorității contractante, fără perturbarea fluxului tehnologic.

Serviciile de instalare, configurare, testare și punere în funcțiune se vor realiza cu îndeplinirea următoarelor cerințe (minime și obligatorii):

* Echipamentele componente ale soluției de securitate se vor instala în spațiile existente în locațiile indicate de către Autoritatea contractantă;
* Montarea echipamentelor se va realiza conform specificațiilor producătorului, de comun acord cu Autoritatea contractantă.
* Se va realiza conectarea echipamentelor la rețeaua electrică și rețeaua de date, asigurându-se toate accesoriile necesare acestor conectări și punerii în funcțiune a echipamentelor, conform indicațiilor primite de la Autoritatea contractantă;
* Contractantul va asigura punerea în funcțiune a tuturor echipamentelor livrate;
* Contractantul va instala, configura, integra și testa produsele software ofertate;
* Contractantul va instala licențele, conform drepturilor acordate Autorității contractante;
* Contractantul va migra pe echipamentele livrate soluția de securitate utilizată în prezent de autoritatea contractantă (CISCO ASA 5585, 5 contexte);
* Migrarea trebuie efectuată astfel încât să nu perturbe desfășurarea activității utilizatorilor interni și externi ai autorității contractante;
* Contractantul va întocmi un **Raport de livrare și instalare a licențelor** conform cap.3.6;
* Instalarea produselor se va realiza conform specificațiilor producătorului, de comun acord cu Autoritatea contractantă și conform Planului de livrare, instalare, punere în funcțiune, testare, migrare, instruire și recepție agreat;

Contractantul trebuie să instaleze toate produsele componente ale soluției în mod corespunzător, asigurând-se în același timp ca spațiile unde s-a realizat instalarea rămân curate. După livrarea și instalarea produselor, Contractantul va elimina toate deșeurile rezultate și va lua măsurile adecvate pentru a aduna toate ambalajele și a le elimina de la locul de instalare.

Odată ce produsele sunt asamblate, Contractantul va realiza și apoi toate configurările/setările necesare pentru a pune produsele în funcțiune. Punerea în funcțiune include, de asemenea, toate ajustările și setările necesare pentru a asigura instalarea corespunzătoare, în ceea ce privește performanța și calitatea, cu toate configurațiile necesare pentru o funcționare optimă a soluției de securitate.

Contractantul va efectua pe cheltuiala sa și fără nici un fel de costuri din partea Autorității contractante toate testele pentru a asigura funcționarea produsului la parametri agreați. Contractantul rămâne responsabil pentru protejarea produselor luând toate masurile adecvate pentru a preveni lovituri, zgârieturi și alte deteriorări, până la acceptarea de către Autoritatea contractantă.

## Instruirea personalului pentru utilizare

Contractantul este responsabil pentru instruirea personalului desemnat de Autoritatea contractantă. Scopul instruirii este de a transfera cunoștințele necesare pentru a opera produsele livrate și instalate.

Instruirea se va realiza conform unui *„Plan de livrare, instalare, punere în funcțiune, testare, migrare, instruire și recepție”.*

1. Contractantul va asigura instruirea personalului specializat al Autorității contractante pentru administrarea/utilizarea produselor livrate și instalate;
2. În cadrul Propunerii tehnice se va detalia modul în care Contractantul va asigura instruirea pentru minim 6 persoane;
3. Instruirea va trebui sa îndeplinească toate standardele privind curriculumul de examinare în vederea obținerii unei certificări pentru administrarea produselor livrate;
4. Instructorul va trebui să fie certificat să susțină cursuri de administrare/configurare pentru echipamentele livrate.
5. Instruirea va cuprinde atât parte teoretică cât și practică și va fi însoțit și de suport de curs în format printat sau electronic pentru fiecare participant;
6. Instruirea se va desfășura înaintea operațiilor de instalare și configurare a produselor livrate.
7. Instruirea se poate desfășura atât on-line cât și în sală fizică,
8. Se vor acorda diplome de participare semnate cel puțin de către contractant.
9. la finalizarea sesiunii de instruire, Contractantul va întocmi un Raport de instruire care va conține lista persoanelor instruite, certificatele obținute și suportul de curs.

Contractantul poate să propună orice subiect suplimentar care ar putea fi necesar pentru a se asigura că personalul Autorității contractante este pe deplin instruit pentru a asigura utilizarea corespunzătoare a produsului.

În cadrul Propunerii tehnice Contractantul va detalia nivelul de instruire avut în vedere, nivel care trebuie sa fie direct corelat cu scopul achiziției, cu obiectivul proiectului, cu tipul de soluție propusă din punct de vedere al noutății tehnologice astfel încât să permită personalului care va fi instruit să se familiarizeze cu tehnologia respectivă la un nivel adecvat. Nivelul de instruire, suportul de curs și programa de instruire propuse, coordonatele activităților de instruire, incluzând datele cursurilor, durata acestora și detaliile cu privire la locul de desfășurare, vor fi propuse de Contractant și agreate cu Autoritatea contractantă în *Planul de livrare, instalare, punere în funcțiune, testare, migrare, instruire și recepți*e.

## Mentenanța preventiva in perioada de garanție

Nu se solicită

## Mentenanța corectiva in perioada post-garanție, după caz

Nu se solicită

## Suport tehnic

Pe toata durata contractului, în perioada de garanție, Contractantul va asigura accesul garantat al Autorității contractante, fără costuri suplimentare, la servicii de suport tehnic pentru produsele livrate, constând în:

1. acces la suportul oferit de producător pentru produsele livrate;
2. înștiințarea autorității contractante de apariția unor îmbunătățiri sau modificări aplicabile echipamentelor livrate și software-ului aferent, pentru o posibilă aplicare a acestora;
3. accesul la resursele de update și upgrade firmware/software oferite de producător;
4. accesul la baza de cunoștințe și suport telefonic pentru toate produsele/ componentele software ofertate în cadrul soluției;
5. asistenţă tehnică şi suport, ca răspuns la solicitările beneficiarului, care se referă la diagnosticarea și izolarea cauzei problemelor apărute în funcţionare;
6. actualizări de programe (incluzând noi versiuni, ediţii, patch-uri), pe măsură ce ele devin disponibile comercial şi dacă ofertantul le recomandă sau beneficiarul le solicită;
7. mentenanță corectivă şi patch-uri de programe, pentru orice probleme identificate de către beneficiar sau contractant;
8. înștiințarea autorității contractante privind încetarea producției oricăruia din tipurile de echipamente livrate în baza Contractului, modificări în politica de licențiere a producătorului sau alte modificări privind produsele software livrate care pot afecta drepturile și/ sau modul de utilizare a produselor de către Autoritatea contractantă sau privind încetarea suportului oferit de producător

Contractantul va asigura un punct de contact dedicat personalului autorizat al Autorității contractante unde se poate semnala orice problemă/defecțiune care necesită solicită suport tehnic Contractantului în gestionarea unui incident, disponibil, pentru a se asigura că orice situație semnalată este tratată cu promptitudine.

Contractantul va permite Autorității contractante accesul într-o aplicație de ticketing pentru vizualizarea centralizată a incidentelor și emiterea de rapoarte relevante.

 Contractantul va răspunde în timp util la orice incident semnalat de Autoritatea/entitatea contractantă.

Pentru rezolvarea incidentelor, serviciile de suport tehnic vor fi prestate de către personalul tehnic al Contractantului, în limba română, remote și on-site la sediile Autorității contractante, telefonic și prin e-mail. Contractantul va prezenta o listă a persoanelor abilitate să asigure serviciile de suport tehnic, listă ce va cuprinde minim informații privind nume și prenume, număr de telefon, adresă e-mail. Contractantul va notifica Autoritatea contractantă despre eventuale schimbări în structura persoanelor desemnate să asigure suportul tehnic. Contractantul trebuie să asigure disponibilitatea serviciilor de suport tehnic 24x7 (maxim 48 ore timp remediere) pe toată durata garanției, care să garanteze diagnosticarea incidentelor de funcționare a soluției și remedierea acestora.

Vor trebui onorate, la timp și la nivelul cerut de parametrii de calitate, toate acele solicitări venite din partea personalului specializat în tehnologia informației desemnat de Autoritatea contractantă către oricare din specialiștii tehnici desemnați din partea producătorului, cu respectarea următorilor timpi de intervenție:

|  |  |  |
| --- | --- | --- |
| Timp de răspuns | Timp de implementare soluție provizorie | Timp de remediere |
| 1 oră | 4 ore | 48 ore |

Nerespectarea timpilor de mai sus dă dreptul Autorității contractante de a solicita penalități/daune interese în conformitate cu clauzele Contractului, astfel:

1. în cazul în care Contractantul depășește timpul de implementare a unei soluții provizorii, de 4 ore, calculat de la momentul sesizării problemei la punctul de contact dedicat personalului autorizat al achizitorului unde se poate semnala orice incident/defecțiune care necesită sau solicită suport tehnic în gestionarea unui incident, achizitorul va aplica penalități de 100,00 lei/oră de întârziere;
2. în cazul în care Contractantul depășește timpul de remediere, de 48 ore, calculat de la momentul sesizării problemei la punctul de contact dedicat personalului autorizat al achizitorului unde se poate semnala orice incident/defecțiune care necesită sau solicită suport tehnic în gestionarea unui incident, achizitorul va aplica penalități de 75,00 lei/oră de întârziere.

Contractantul va ține cont că pentru serviciile de suport tehnic caracteristicile cheie așteptate de către Autoritatea contractantă vor trebui să includă continuu:

1. Diagnosticarea și rezolvarea problemelor, prin acces la informațiile tehnice și asistență așa cum sunt ele organizate/furnizate de către producător, ținând seama de timpii de răspuns așa cum sunt aceștia definiți în această secțiune;
2. Soluții în timp real prin acces permanent la expertiza tehnică, directă sau indirectă, a producătorului;
3. Soluții de fugă/alternative în cazul în care nu sunt posibile cele cerute la punctul b), cu condiția ca acestea să fie pe baza expertizei tehnice, directă sau indirectă, a producătorului. Prin soluție alternativă de fugă se înțelege soluție alternativă temporară oferită de contractant care asigură funcționalitățile sistemului informatic/aplicației informatice până la remedierea produsului software;
4. Accesul la o gamă de resurse tehnice, resurse umane – inclusiv biblioteci de soluții tehnice și abilitatea/facilitatea de a se conecta la acestea, inclusiv la cele în limba română dacă există;
5. Să asigure înregistrarea și evidența solicitărilor de suport tehnic – prin serviciul dedicat al producătorului sau serviciul indicat de acesta, opțiunea să fie disponibilă 24x7.

## Piese de schimb și materiale consumabile pentru activitățile din programul de mentenanță corectiva după expirarea garanției

Nu se solicită.

## Mediul in care este operat produsul

Centru de date.

## Constrângeri privind locația unde se va efectua livrarea/instalarea

Locațiile de livrare/instalare sunt în București și Brașov. Adresa exactă va fi precizată Ofertantului devenit Contractant, în cadrul Contractului.

 Pe perioada executării activităților de instalare, configurare și punere în funcțiune și testare a produselor, Contractantul are următoarele obligații:

1. să nu afecteze serviciile existente în rețeaua de comunicații a MF;
2. să respecte toate regulile privind confidențialitatea informațiilor, accesul în locații și protecția muncii;
3. să nu afecteze prin activitățile desfășurate buna funcționare a echipamentelor existente în locații, precum și mediul de comunicații pus la dispoziție.

Soluționarea eventualelor probleme de natură tehnică apărute pe parcursul derulării Contractului referitoare la soluția livrată cade în sarcina exclusivă a Contractantului.

##  Atribuțiile și responsabilitățile Părților

## Pentru achiziție de software separat, sau de hardware și software inclus, Contractantul va utiliza în proiectare/configurare/dezvoltare etc. produse software sau tehnologii hardware care înglobează tehnologii software, doar a acelor produse ce beneficiază de suport pe termen lung (de tip Long-term support – LTS), ca intenție a Autorității contractante de asigurare a unei politici de management a ciclului de viața al produsului prin adoptarea de versiuni stabile care sunt menținute pe perioade mai lungi de timp decât versiunile standard. Justificarea se poate face prin prezentarea de Roadmap (foaie de parcurs privind ciclul de viață al produsului) sau alte documente echivalente disponibile publicului larg, elaborate de către producători, declarații semnate ale acestora.

## Contractantul va oferi licențele pentru cumulul total al tehnologiilor HW și SW (atât cele proprii cât și ale terților, indiferent că sunt OEM, distincte, orice altă metodă) înglobate în echipamentele livrate funcționale. Aceeași cerință este valabilă inclusiv pentru utilitarele și uneltele furnizate integrat ca parte a soluției/software-ului precum și pentru orice adaptare, îmbunătățire, adăugare sau modificare a software-ului unor terți care este inclus în soluția furnizată.

## Contractantul va avea obligația ca transferul drepturilor de proprietate și/sau folosință, și al oricăror drepturi conexe către Autoritatea contractantă să aibă loc cel târziu la data recepției calitative.

## Contractantul va avea obligația să despăgubească Autoritatea contractantă împotriva oricăror:a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.);și b) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către Autoritatea contractantă.

## Contractantul va garanta faptul că toate suporturile ce conțin software vor fi livrate fără viruși informatici, viermi informatici sau cod periculos, care pot distruge sau altera software, firmware sau hardware și care, prin orice metodă, pot colecta, distruge sau altera orice dată sau informație accesată sau procesată de software. Contractantul va anunța imediat Autoritatea contractantă în scris, dacă există suspiciunea sau are cunoștință că software-ul livrat poate provoca neajunsuri de tipul celor enunțate mai sus.

## Contractantul are obligația de a garanta că produsele software furnizate prin Contract sunt noi, de ultimă generație, și încorporează toate îmbunătățirile recente în proiectare și din ultima versiune, inclusiv din punct de vedere al securității. Contractantul are obligația de a garanta că toate produsele furnizate prin Contract sunt livrate pe canalul oficial al producătorului, acoperind zona Uniunii Europene.

## Contractantul va avea în vedere obligația de a deschide sau, după caz, de a actualiza un cont de identificare deschis pe numele/seama Autorității contractante la producător. Această cerință poate să nu fie aplicabilă în situația în care producătorul nu are o astfel de politică.

## Toate documentele și informațiile primite de la Ofertant precum și rezultatele tuturor activităților din cadrul acestui contract (cum ar fi: documente de analiză, arhitecturi de sisteme, adrese etc., fără a se limita la acestea) reprezintă informații confidențiale, iar Contractantul câștigător va asigura respectarea confidențialității lor, urmând să semneze o declarație în acest sens.

## Contractantul și personalul său au obligația de a respecta confidențialitatea documentelor și informațiilor menționate mai sus, pe toată perioada executării contractului, pe perioada oricărei prelungiri a acestuia și după încetarea contractului. În acest sens, Contractantul precum și personalul acestuia implicat în activitățile contractului sunt obligați să semneze Acorduri de Confidențialitate cu Autoritatea contractantă.

## Toate documentele, rapoartele și datele, inclusiv diagrame, scheme tehnice, specificații tehnice, planuri și orice alte materiale realizate de către Contractant în cadrul contractului, sunt în proprietatea /proprietatea intelectuală a Autorității contractante, aceasta având dreptul să le utilizeze, modifice, transfere fără acceptul Contractantului sau al unei terțe părți. Contractantul le va furniza Autorității contractante, la finalizarea contractului, fără a păstra copii și fără a le utiliza în alte scopuri care nu au legătura cu contractul.

## Contractantul nu va publica articole sau informații legate de produsele furnizate, nu va face referire la acestea în cazul furnizării altor produse către terți și nu va divulga informațiile obținute de la Autoritatea contractantă, fără acordul scris al acesteia.

## Orice rezultate sau drepturi legate de acestea, inclusiv drepturi de proprietate intelectuală sau industrială, obținute în cadrul contractului, sunt proprietatea Autorității contractante, care poate dispune de ele după cum consideră.

## Autoritatea contractantă va asigura accesul reprezentanților Contractantului în locațiile în care se vor efectua activitățile de livrare, instalare, punere în funcțiune a produselor, precum și condițiile necesare efectuării acestora, astfel cum vor fi stabilite prin Contract.

# Documentații ce trebuie furnizate Autorității/entității contractante în legătură cu produsul

Contractantul va prezenta următoarele documente în legătură cu produsul:

* Documentele de însoțire a mărfii;
* Documentație tehnică\*, respectiv:
* descrierea tehnică,
* documentația de instalare, configurare și utilizare
* documentația de întreținere și remediere a defecțiunilor

 \**Documentația tehnică va fi pusă la dispoziție în format electronic digital agreat de Autoritatea contractantă*

* Certificate de garanție producător/ furnizor/ distribuitor ;
* Documentele de licențiere pentru produsele software ofertate;
* Orice alt document solicitat în celelalte capitole din Caietul de Sarcini și nespecificat explicit în acest capitol.

# Recepția produselor

Recepția produselor se va realiza conform unui ”Plan de livrare, instalare, punere în funcțiune, testare, migrare, instruire și recepție”.

Dreptul Autorității contractante de a inspecta, testa și, dacă este necesar, de a respinge produsele, nu va fi limitat sau amânat din cauza faptului că produsele au fost inspectate și testate de contractant, anterior furnizării acestora la locația de livrare/instalare.

Transferul drepturilor de proprietate și/sau folosința, și al oricăror drepturi conexe către Autoritatea contractantă va avea loc de la data recepției calitative.

Recepția produselor se va efectua pe baza de proces verbal semnat de Contractant și Autoritatea contractantă. Recepția produselor se va realiza în mai multe etape, în funcție de progresul Contractului, respectiv:

1. **recepția cantitativă** se va realiza după livrarea produselor în cantitatea solicitată la locațiile indicate de Autoritatea contractantă și va consta în efectuarea următoarelor operațiuni:
	* Numărarea bucată cu bucată a echipamentelor, componentelor și a accesoriilor acestora;
	* Verificarea aspectului exterior, a integrității fizice și a caracteristicilor constructive pentru echipamentele livrate;
	* Verificarea existenței documentelor de însoțire a mărfii (aviz de însoțire a mărfii/ aviz de expediție etc.);
	* Verificarea existenței documentației tehnice aferente fiecărui tip de echipament;
	* Verificarea existenței certificatelor de garanție, calitate/ conformitate;
	* Verificarea existenței documentelor de licențiere pentru software-ul livrat;
	* Întocmirea unui proces verbal de recepție cantitativă (PVRcant.) în fiecare locație între reprezentanții părților, în care se va consemna îndeplinirea tuturor operațiunilor descrise mai sus.
	* Autoritatea contractantă își rezervă un termen de 3 zile lucrătoare pentru realizarea recepției cantitative la cele două locații.
2. **recepția calitativă** va consta în efectuarea următoarelor operațiuni:
	* verificarea instalării și electroalimentării echipamentelor livrate în fiecare locație;;
	* verificarea configurării hardware-software a echipamentelor livrate;
	* verificarea punerii în funcțiune a echipamentelor livrate;
	* verificarea funcționării accesului la nivel de rețea după migrare;
	* verificarea conformității componentelor livrate cu specificațiile tehnice din caietul de sarcini și din propunerea tehnică, prin efectuarea de inspecții și teste funcționale. Inspecțiile și testele funcționale din cadrul recepției vizează respectarea cerințelor caietului de sarcini și a specificațiilor producătorului (caracteristici tehnice, constructive, electrice, cerințele funcționale etc.);
	* verificarea funcționării integrate a soluției;
	* testările funcționale din cadrul recepției, atât pentru echipamente cât și pentru soluția integrată se vor efectua pe baza unui set de teste, teste care vor fi propuse de către contractant în *Planul de livrare, instalare, punere în funcțiune, testare, migrare, instruire și recepție* și agreate de Autoritatea contractantă ;
	* verificarea Raportul de instruire;
	* Întocmirea unui Proces Verbal de Recepție Calitativă (PVRcal.) în fiecare locație între reprezentanții părților, în care se va consemna îndeplinirea tuturor operațiunilor descrise mai sus;
	* Autoritatea contractantă își rezervă un termen de 5 zile lucrătoare pentru realizarea recepției calitative

Procesul verbal de recepție calitativă va include unul din următoarele rezultate:

1. acceptat;
2. refuzat.

În cazul procesului verbal de recepție cantitativă și calitativă refuzat, Contractantul va analiza observațiile primite și va efectua modificările solicitate în termen maxim de 3 zile lucrătoare, după care se va relua procedura de recepție a acestora.

# Modalități si condiții de plată

Contractantul va emite factura pentru soluția livrată. Factura va avea menționat numărul Contractului, datele de emitere și de scadența ale facturii respective. Factura va detalia cantitativ / valoric produsele furnizate și va prezenta prețul unitar al acestora. Factura va fi trimisă în original la adresa specificata de Autoritatea contractantă.

Factura va fi emisă după semnarea de către Autoritatea contractantă a procesului verbal de recepție calitativă, acceptat. Procesul verbal de recepție calitativă va însoți factura și reprezintă elementul necesar realizării plății, împreună cu celelalte documente justificative prevăzute mai jos:

1. certificatul de calitate și garanție;
2. documentele de livrare;
3. procesul verbal de recepție cantitativă;

Plata se va efectua în conformitate cu prevederile art. 6 alin. (1) lit. c) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante.

Plata se va efectua în lei, în contul contractantului, în baza facturii fiscale însoțite de procesul-verbal de recepție cantitativă și calitativă, semnat de reprezentanții ambelor părți.

# Cadrul legal care guvernează relația dintre Autoritatea/entitatea contractantă și Contractant (inclusiv în domeniile mediului, social și al relațiilor de muncă)

Ofertantul devenit Contractant are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii.

Actele normative și standardele indicate mai jos sunt considerate indicative și nelimitative; enumerarea actelor normative din acest capitol este oferită ca referință și nu trebuie considerată limitativă.

* Legea nr. 98/2016 privind achizițiile publice, cu modificările și completările ulterioare
* Normele metodologice de aplicare a prevederilor referitoare la atribuirea Contractului de achiziție publică /acordului-cadru din Legea nr. 98/2016 privind achizițiile publice, aprobate prin HG nr. 395/2016, cu modificările și completările ulterioare
* Legea nr. 8/1996 privind dreptul de autor și drepturile conexe, cu completările și modificările ulterioare.

# Managementul/Gestionarea Contractului și activități de raportare în cadrul Contractului, dacă este cazul

8.1 Activitățile în cadrul Contractului se vor desfășura:

* Conform unui *”Plan de livrare, instalare, punere în funcțiune, testare, migrare, instruire și recepție”* propus de către contractant și agreat împreună cu autoritatea contractantă **în termen de maxim 5 zile de la** încheierea Contractului

8.2 Evaluarea performanței Contractantului

Performanța Contractantului va fi evaluată luându-se în considerare:

* respectarea termenelor de livrare/ instalare/ configurare/ testare/ instruire în raport cu prevederile contractuale și Planul de livrare, instalare, punere în funcțiune, testare, migrare, instruire și recepție;
* eventuale abateri de la calitatea produselor și a serviciilor contractate

# Cerințe privind personalul de specialitate

 Ofertantul va nominaliza specialiștii proprii care vor asigura pe parcursul Contractului serviciile de instalare, configurare, punere în funcțiune, instruire și testare, cât și cele care asigură activitățile aferente garanției și suportului tehnic.

 Specialiștii propuși trebuie să dețină calificarea și experiența necesare pentru prestarea serviciilor solicitate prin caietul de sarcini. Pentru aceștia se vor prezenta următoarele documente:

1. CV actualizat, semnat de către titular;
2. documente suport (diplome, atestate, acreditări, certificări) din care să rezulte pregătirea și competențele/calificările profesionale pentru îndeplinirea cerințelor caietului de sarcini;
3. experiența generală sau specifică în domeniu, demonstrată prin copii ale unor documente precum: contracte de muncă, contracte de colaborare, contracte de prestări servicii, fișe de post, adeverințe, recomandări sau altele similare;
4. declarație de disponibilitate pentru perioada implicării efective în derularea Contractului.

Prin aceste cerințe se urmărește protejarea integrității produselor achiziționate și obținerea unei garanții minime că scopul și obiectivele achiziției vor fi îndeplinite. Prin urmare, Ofertantul trebuie să dovedească faptul că dispune de personal calificat corespunzător și cu experiență în asigurarea serviciilor de instalare, configurare, punere în funcțiune și testare, cât și a serviciilor specifice perioadei de garanție.

# Modul de întocmire a Propunerii tehnice

Toate specificațiile tehnice din prezentul Caiet de sarcini sunt obligatorii și minimale pentru toți ofertanții.

Propunerea tehnică va răspunde punct cu punct cerințelor Caietului de sarcini, va prezenta detaliat produsele ofertate și modul de îndeplinire a cerințelor, și va asigura, obligatoriu, posibilitatea verificării facile a corespondenței cu specificațiile tehnice.

Propunerea tehnică constă într-o descriere detaliată a produselor ce compun oferta, a modului de integrare funcțională a acestora conform cerințelor caietului de sarcini, cu referire clară la specificațiile tehnice ale producătorului, la standardele aplicabile și la politica de licențiere a producătorului pentru produsele software ofertate.

Pentru acele componente (hardware, software, etc.) ofertate și definite de furnizor ca fiind echivalent sau cel puțin similar ca performanțe, furnizorul va prezenta documente care să justifice în detaliu din punct de vedere tehnic acest lucru.

Propunerea tehnică trebuie întocmită în limba română și va fi însoțită de un format editabil (.xls/.xlsx./odt/ .doc / .docx).

Propunerea tehnică va conține:

1. prezentarea detaliată a produselor hardware și software ce compun oferta și modul de integrare funcțională a acestora în cadrul soluției ofertate, conform cerințelor Caietului de sarcini, cu referire clară la specificațiile tehnice ale producătorului, la standardele aplicabile și la Politica de licențiere a producătorului pentru produsele software ofertate;
2. informații privind livrarea, instalarea, configurarea, testarea și punerea în funcțiune a produselor, modul de asigurare a activităților de instruire, garanției și suportului tehnic, incluzând: detalierea resurselor și mijloacelor pe care Contractantul le va angaja pentru îndeplinirea contractului, obligațiile asumate referitoare la modul de asigurare a garanției și suportului tehnic, responsabilități ale personalului Contractantului implicat pentru îndeplinirea contractului de furnizare;
3. *Formularul de propunere tehnică*, întocmit conform modelului din *Documentația de atribuire* – secțiunea *Formulare*, în care se va răspunde punct cu punct la fiecare dintre cerințele / specificațiile tehnice***(\*)*** prevăzute în cadrul caietului de sarcini și în care se face trimitere la documentația tehnică / documentele suport, anexate la ofertă.

 ***(\*)*** *Pentru specificațiile tehnice ale fiecărui produs în parte se va indica pagina din datasheet-ul oficial și link-ul valid al site-ului oficial al producătorului; se atașează extrasele la data ultimei accesări de pe site-urile indicate, relevante pentru demonstrarea conformității cu cerințele din Caietul de sarcini.*

Pentru fiecare produs ofertat se vor prezenta:

1. producătorul;
2. denumirea comercială, tipul/versiunea;
3. configurația hardware detaliată pe subansamble/componente/module;
4. versiunea de firmware;
5. pachetele software;
6. licențele ofertate (proprii și ale terților) și condițiile acestora; Contractantul va prezenta în formă scrisă, printr-o adresă oficială semnată, datată și ștampilată, un exemplar tipărit după politica de licențiere a producătorului, valabil la momentul semnării contactului;
7. servicii asociate;
8. specificațiile tehnice emise de Producător;
9. standardele / protocoalele respectate;
10. modul de integrare funcțională a fiecărui produs ofertat, conform cerințelor Caietului de sarcini.

Propunerea tehnică va fi însoțită de anexe:

1. documentația tehnică și documentele suport necesare pentru identificarea produselor ofertate și a specificațiilor tehnice și funcționale ale acestora. Documentația tehnică și documentele suport se prezintă structurat, pe tipuri de componente, respectând ordinea de prezentare a acestora înscrisă în Formularul de propunere tehnică.
2. documentele doveditoare ale calificării și experienței specialiștilor desemnați de ofertant conform cap.9.

**Toate produsele componente ale soluției ofertate vor fi prezentate cantitativ în Propunerea tehnică și cantitativ-valoric în Propunerea financiară, specificându-se prețul unitar al fiecărui produs ofertat. Prețul produselor va include toate serviciile asociate, inclusiv suportul tehnic oferit.**

În cazul constatării unor neconcordanțe, specificațiile oficiale ale Producătorului produsului (valabile la data limită de depunere a ofertelor) vor fi considerate ca referință, conținutul acestora primând asupra specificațiilor tehnice prezentate de ofertant.

În mod obligatoriu, Ofertanții vor numerota fiecare pagină a Propunerii tehnice (inclusiv Formularul de Propunere tehnică).

În conformitate cu prevederile art.123 alin.(1) din HG nr. 395/2016, fiecare ofertant va indica, motivat, în propunerea tehnică depusă informațiile care sunt confidențiale, clasificate sau sunt protejate de un drept de proprietate intelectuală, în baza legislației aplicabile.

# Alocarea riscurilor în cadrul contractului, măsuri de gestionare a acestora

| **Nr. crt.** | **Risc identificat** | **Măsuri de gestionare a riscurilor****(prevenire, reducere sau eliminare)** |
| --- | --- | --- |
| 1 | Din cauza capacității tehnice / financiare / profesionale reduse a contractantului, execuția contractului se realizează cu dificultăți. | Autoritatea contractantă a solicitat ca cerință minimă de calificare privind capacitatea tehnică și profesională demonstrarea unui nivel al experienței similare, pentru a se asigura că ofertanții participanți la procedură dețin capacitatea de a asigura cu profesionalism implementarea contractului, dată fiind specificitatea produsului solicitat și a serviciilor asociate. |
| 2 | Din cauza capacității tehnice / financiare/ profesionale reduse a contractantului, este posibil ca obligațiile contractuale să fie neîndeplinite / îndeplinite necorespunzător, ori cu întârziere. | Pentru compensarea prejudiciului suferit ca urmare a îndeplinirii necorespunzătoare, ori cu întârziere sau a neîndeplinirii obligațiilor asumate de către contractant, autoritatea contractantă include în contract:a) dreptul de a deduce penalități din valoarea contractului, conform prevederilor art. 3 alin. (21) din OG nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare;b) dreptul de a deduce penalități în caz de abateri de la nivelul minim de disponibilitate a serviciilor de suport tehnic, respectiv timpii de intervenție prevăzuți în Caietul de sarcini;c) dreptul de a rezilia contractul din vina contractantului și de a pretinde plata de daune-interese,d) posibilitatea executării garanției de bună execuție, în limita prejudiciului creat. |
| 3 | Din cauza analizării neaprofundate a documentelor, există riscul apariției unor erori nedetectate la momentul semnării contractului, incluse în oferta contractantului. | În contract se prevede faptul că, în cazul apariției de neconcordanțe între Propunerea tehnică și Caietul de sarcini, primează prevederile din Caietul de sarcini. |
| 4 | Din cauza unei slabe organizări a contractantului, există riscul nerespectării termenelor de livrare, instalare, punere în funcțiune. | Prin Caietul de sarcini, autoritatea contractantă a solicitat „Plan de livrare, instalare, instruire, punere în funcțiune, testare și recepție”, ce va fi propus de către contractant și agreat cu autoritatea contractantă. |
| 5 | Din cauza unei slabe comunicări între contractant și producător / distribuitor, există riscul de a furniza produse care nu îndeplinesc specificațiile tehnice. | Prin Caietul de sarcini s-a prevăzut obligația contractantului de a garanta că produsele software furnizate prin contract sunt noi, de ultimă generație, și încorporează toate îmbunătățirile recente în proiectare și din ultima versiune, inclusiv din punct de vedere al securității. Contractantul are obligația de a garanta că toate produsele furnizate prin contract sunt livrate pe canalul oficial al producătorului, acoperind zona UE. |
| 6 | Din diverse cauze de natură tehnică, produsele livrate pot funcționa necorespunzător sau se pot defecta | Autoritatea contractantă a inclus în Caietul de sarcini cerința de asigurare a serviciilor de garanție și suport tehnic pentru o perioadă de minim 36 de luni. De asemenea, prin Caietul de sarcini, autoritatea contractantă a prevăzut obligația contractantului de a asigura funcționarea produsului, reparând sau înlocuind prin grija și pe cheltuiala lui orice componentă hardware sau accesoriu. Dacă durata de efectuare a reparației depășește 5 zile lucrătoare de la notificarea transmisă de autoritatea contractantă, produsul defect se va înlocui cu un alt produs nou, identic sau superior calitativ, compatibil din punct de vedere hardware și software.În cazul în care echipamentele și accesoriile necesită înlocuire în perioada de garanție tehnică, ca urmare a defectării sau funcționării neconforme cu cerințele specificate în Caietul de sarcini, aceasta se va realiza în maximum 48 de ore, transportul de la și înapoi la autoritatea contractantă întrând în sarcina contractantului. |
| 7 | Din cauza unei slabe organizări a contractantului, există riscul de a nu respectă nivelul de disponibilitate a serviciilor de suport tehnic, respectiv timpii de intervenție prevăzuți în Caietul de sarcini. | La nivel contractual s-au introdus penalități în caz de abateri de la nivelul minim de disponibilitate a serviciilor de suport tehnic, respectiv timpii de intervenție prevăzuți în Caietul de sarcini. |
| 8 | Riscul utilizării necorespunzătoare a produselor de către personalul autorității contractante. | Prin Caietul de sarcini, autoritatea contractantă a prevăzut obligația contractantului de a asigura cursuri de instruire pentru minim 6 persoane. Cursurile vor cuprinde atât partea teoretică cât și practică. |